**AKCIJŲ PASIRAŠYMO SUTARTIS**

2022-12-27, Prienai

**AB "Prienų šilumos tinklai",** juridinio asmens kodas: 170759250, adresas: Statybininkų g. 6, Prienai (toliau – **Bendrovė**), atstovaujama direktoriaus Pauliaus Minajevo, veikiančio pagal bendrovės įstatus ir 2022-12-09 dienos visuotinio akcininkų susirinkimo protokolą Nr. \_\_\_,

ir

**Prienų rajono savivaldybė**, kodas 111107225, buveinės adresas: Laisvės a. 12, Prienai (toliau – **Akcininkas**), savivaldybės, kaip steigėjos ir akcininkės, teises ir pareigas įgyvendinanti institucija – **Prienų rajono savivaldybės administracija,** kodas: 288742590, teisinė forma: biudžetinė įstaiga, buveinės adresas: Laisvės a. 12, Prienai, atstovaujama administracijos direktorės Jūratės Zailskienės, asmens kodas 46512060359, adresas korespondencijai: Laisvės a. 12, Prienai,

toliau Bendrovė ir Akcininkas kartu vadinami Šalimis, sudarė šią akcijų pasirašymo sutartį (toliau – **Sutartis**):

**1. Akcijų pasirašymas**

* 1. Bendrovės įregistruoto įstatinio kapitalo dydis – 1092983,90 EUR (vienas milijonas devyniasdešimt du tūkstančiai devyni šimtai aštuoniasdešimt trys eurai ir devyniasdešimt euro centų), kuris padalintas į 376891 (tris šimtus septyniasdešimt šešis tūkstančius aštuonis šimtus devyniasdešimt vieną) paprastąją vardinę 2,90 (dviejų eurų ir devyniasdešimt euro centų) nominalios vertės akcijų, kurios suteikia 376891 balsą priimant sprendimus Bendrovės dalyvių susirinkime. Vadovaujantis 2022-12-09 dienos Bendrovės visuotinio akcininkų susirinkimo sprendimu Bendrovės įstatinis kapitalas yra didinamas išleidžiant 62 010,70 EUR (šešiasdešimt dviejų tūkstančių dešimties eurų ir 70 centų) naujų akcijų emisiją.
  2. Įstatinis kapitalas didinamas išleidžiant 21383 (dvidešimt vieną tūkstantį tris šimtus aštuoniasdešimt tris) naujas paprastąsias vardines nematerialiąsias Bendrovės akcijas, kurių kiekvienos nominali vertė – 2,90 EUR (toliau – **Naujos akcijos**).
  3. Šia Sutartimi Bendrovė pateikia, o Akcininkas pasirašo Naujų akcijų dalį, proporcingą Akcininko turimų akcijų skaičiui, t.y. šia Sutartimi Bendrovė pateikia, o Akcininkas pasirašo 20689 (dvidešimt tūkstančių šešis šimtus aštuoniasdešimt devynias) išleidžiamas Naujas akcijas.
  4. Pagal šią Sutartį Akcininko pasirašomų Naujų akcijų emisijos kaina sudaro 59998,10 EUR (penkiasdešimt devynis tūkstančius devynis šimtus devyniasdešimt aštuonis eurus ir 10 ct.) (toliau – **Akcijų emisijos kaina**).
  5. Visiškai apmokėtos Naujos akcijos visais atžvilgiais yra lygiavertės esamoms Bendrovės akcijoms ir suteikia Akcininkui visas Lietuvos Respublikos akcinių bendrovių įstatyme bei Bendrovės įstatuose numatytas teises.

**2. Akcijų emisijos kainos sumokėjimo tvarka**

2.1. Visų pasirašytos Akcijų emisijos kainą Akcininkas įsipareigoja sumokėti Bendrovei per 30 (trisdešimt) dienų nuo šios Akcijų pasirašymo sutarties pasirašymo į Bendrovės sąskaitą banke Nr. \_\_\_\_\_\_\_\_\_\_\_\_\_\_\_\_\_\_\_

**3. Kapitalo padidinimo registravimas**

3.1. Bendrovė įsipareigoja atlikti visus veiksmus, kurie yra reikalingi tam, kad Kapitalo padidinimas būtų nedelsiant įregistruotas Juridinių asmenų registre.

3.2. Įregistravus Bendrovės įstatinio kapitalo padidinimą Lietuvos Respublikos juridinių asmenų registre, Bendrovė įsipareigoja nedelsiant paskirstyti Akcijas Akcininkų vertybinių popierių sąskaitose, apie Kapitalo padidinimą ir akcijų paskirstymą akcininkams informuoti centrinį vertybinių popierių depozitoriumą bei atlikti visus kitus veiksmus, kurie pagal taikytinus įstatymus ir Bendrovės įstatus reikalingi Akcininko nuosavybei į Naujas akcijas įforminti.

1. **Šalių patvirtinimai ir garantijos**
   1. Kiekviena Šalis patvirtina ir garantuoja kitai Šaliai, kad ji turi visus įgaliojimus ir teisę sudaryti bei pasirašyti šią Sutartį ir vykdyti visas joje numatytas savo prievoles bei įsipareigojimus.
   2. Bendrovė Akcininkui patvirtina ir garantuoja, kad šios Sutarties sudarymo dieną Naujos akcijos yra teisėtai išleistos, ir Akcininkas, sumokėjęs Akcijų emisijos kainą, įgis nuosavybės teisę į Naujas akcijas.
2. **Sutarties pažeidimas ir šalių atsakomybė**

5.1. Jeigu bet kuris iš 4 straipsnyje pateiktų Šalių patvirtinimų paaiškėja kaip iš esmės neteisingas ar klaidinantis, kaltoji Šalis įsipareigoja atlyginti kitai Šaliai tiesioginius nuostolius, kuriuos nukentėjusioji Šalis patyrė dėl tokio pažeidimo.

5.2. Tuo atveju, jeigu Bendrovė pasirašytų daugiau naujos emisijos akcijų, nei jų numatyta išleisti 1.2. punkte, laikoma, kad buvo pasirašytas 1.2. punkte nurodytas naujos emisijos akcijų kiekis ir Akcininkas įsigijo tokį naujos emisijos akcijų skaičių, kuris yra nurodytas minėtame punkte ir yra proporcingas akcininko turimų akcijų skaičiui. Bendrovės vėliausiai pasirašytos naujos emisijos akcijos, viršijančios 1.2. punkte nurodytą naujos emisijos akcijų kiekį yra anuliuojamos (laikomos nepasirašytomis) ir jų turėtojams nesuteikia jokių teisių Bendrovėje.

5.3. Jei per Naujoms akcijoms pasirašyti skirtą laikotarpį bus pasirašytos ne visos akcijos (t.y. mažiau akcijų, negu yra numatyta jų išleisti), įstatinis kapitalas didinamas pasirašytų akcijų nominalių verčių suma.

1. **Baigiamosios nuostatos**

6.1. Ši sutartis įsigalioja nuo pasirašymo momento. Visi šios Sutarties pakeitimai ar papildymai turi būti atliekami raštu, visoms Šalims pasirašant atitinkamus pakeitimus.

6.2. Visi Šalių tarpusavio pranešimai siunčiami Sutartyje nurodytais Šalių adresais arba kitu adresu, kurį viena Šalis yra raštu pranešusi kitai Šaliai.

6.3. Šiai Sutarčiai ir visiems su ja susijusiems klausimams taikytina Lietuvos Respublikos teisė. Kiekvienas ginčas, nesutarimas ar reikalavimas, kylantis iš šios Sutarties ar su ja susijęs, turi būti sprendžiamas Lietuvos Respublikos teismuose, vadovaujantis Lietuvos Respublikos teise.

6.4. Ši Sutartis sudaryta lietuvių kalba 3 (trimis) vienodos juridinės galios egzemplioriais, vienas Akcininkui ir du Bendrovei.

1. **Šalių parašai:**

|  |  |
| --- | --- |
| **Bendrovės atstovas :** | **Akcininkas arba jo atstovas :** |

Direktorius Paulius Minajevas Prienų rajono savivaldybės administracijos direktorė

Jūratė Zailskienė

|  |  |
| --- | --- |
|  |  |